James Earle Fraser

**James Earle Fraser**, nado en Winona, Minnesota, o 4 de novembro de 1876 e finado en Westport, Connecticut, o 11 de outubro de 1953, foi un escultor, medallista e deseñador de moedas estadounidense da primeira metade do século XX. A súa obra de escultura arquitectónica forma parte de moitas das estruturas máis emblemáticas da cidade de Washington.

## Traxectoria 
### Primeiros anos e formación 
Fraser naceu en Winona, Minnesota, fillo de Caroline West Fraser, descendente dos peregrinos de Plymouth, e de Thomas Fraser, un enxeñeiro con antepasados alemáns que traballaba para compañía ferroviaria Chicago-Milwaukee, motivo polo cal a familia se trasladou cara ao Oeste. 

De cativo, James Fraser coñeceu a vida fronteiriza e a experiencia dos nativos americanos, que eran empuxados cada vez máis cara ao oeste ou confinados en reservas. Estas lembranzas da infancia ficaron plasmadas en moitas das súas obras, desde os seus primeiros ensaios, como o busto *Indian Princess* ("Princesa india"), ata os seus proxectos máis famosos, como *End of the Trail* ("A fin do sendeiro") e a moeda de 5 centavos de dólar *Buffalo*.

Fraser comezou a esculpir figuras a partir de anacos de pedra calcaria que recollía dunha canteira próxima á súa casa, preto de Mitchell, Dakota do Sur. Logo asistiu a clases de escultura na escola do *Art Institute de Chicago* en 1890 e, xa nos derradeiros anos do século, na *École des Beaux Arts* e na *Académie Julian*, de París.

### Carreira artística 
Ao principio da súa carreira, Fraser traballou como axudante de Richard Book e de Augustus Saint-Gaudens, e en 1902 formou o seu propio estudio.

Entre os traballos de Fraser en Washington figuran *The Authority of Law* e *The Contemplation of Justice* —no Tribunal Supremo dos Estados Unidos—; o frontón sur e as estatuas dos Arquivos Nacionais; *Alexander Hamilton* e *Albert Gallatin* —no Tesouro dos EEUU—, e o Monumento á Segunda División, completado coa sinatura do arquitecto John Russell Pope. Entre as súas encargas tamén figuran moedas e medallas, como a da Vitoria da primeira guerra mundial, a Cruz da Mariña, ambas de 1919, a partir de 2006, para unha moeda de ouro de investimento dunha onza, coñecida como *Gold Buffalo*.

[miniatura|240x240px|[Moeda de 5 centavos de dólar Buffalo|Moeda de 5 centavos *Buffalo*(1935).

En 1921 formou parte da Comisión de Ensaios dos Estados Unidos. Tamén foi membro da Comisión de Belas Artes dos Estados Unidos, en Washington, de 1920 a 1925.

Os documentos de Fraser e da súa esposa, a escultora Laura Gardin Fraser, consérvanse no Centro de Investigación de Coleccións Especiais da Biblioteca da Universidade de Syracuse, nos arquivos da *Smithsonian Institution*, no Museo Nacional do Vaqueiro e do Patrimonio do Oeste.

## Vida persoal 
O 27 de novembro de 1913, James Earle Fraser casou con Laura Gardin Fraser, que fora unha das súas alumnas na *Art Students League* de Nova York. e está soterrado no cemiterio de Willowbrook, Connecticut.

## Escolma de obras 
[miniatura|160x160px|[Anverso do medio dólar *Oregon Trail* (1926).]]

### Medallas e moedas 
* 1913: Moeda de 5 centavos *Buffalo*.
* 1919: Medalla da Vitoria na I Guerra Mundial.
* 1919: Cruz da Mariña (*Navy Cross*).
* 1925: Medalla do Centenario Nórdico-Americano.
* 1926: Moeda de ½ dólar *Oregon Trail*.

### Monumentos públicos 
* 1906-1911: Escultura a Benjamin Franklin*,* no memorial Benjamin Franklin, Filadelfia.
* 1908: Figura xacente do Bispo Potter, Catedral de San Xoán o Divino, Manhattan, Nova York.
* 1911: Monumento a Frederick Keep, cemiterio Rock Creek, Washington.
[miniatura|Memorial Nacional [John Ericsson|*John Ericsson* (1926), Washington.]]
* 1916: Monumeno a John Hay, cemiterio Lake View, Cleveland, Ohio.
* 1920: *Canadian Officer*, Banco de Montreal, Winnipeg, Manitoba.
* 1920: *Symbolic figures*, Monumento Nacional aos Veteranos Elks National Veterans Memorial, Chicago, Illinois
* 1923: *Alexander Hamilton*, edificio do Tesouro, Washington, D.C.
* 1926: Monumento a *John Ericsson*, East Potomac Park, Washington.
* 1926: Estatuas de Thomas Jefferson, Meriwether Lewis e William Clark, Capitolio do estado de Missouri, Jefferson City, Missouri.
* 1930: Monumento a Abraham Lincoln, Jersey City, Nova Jersey, e Syracuse, Nova York.
* 1936: Monumento á Segunda División, The Ellipse, Washington.
* 1940: Estatua ecuestre de Theodore Roosevelt, *American Museum of Natural History*, Central Park West, Manhattan, Nova.
* 1947: Estatua de Albert Gallatin, edificio do Tesouro, Washington.
* 1948: Estatua de Benjamin Franklin, *Franklin Insurance Company*, Springfield, Illinois.
* 1949: Estatua de Thomas A. Edison, Greenfield Village, Dearborn, Míchigan.
* 1950: Monumento a Harvey S. Firestone, Akron, Ohio
* 1951: Estatua do Xeneral George S. Patton, Academia Militar dos EEUU, West Point, Nova York, e Hatch Shell, Boston, Massachusetts.
* 1951: *Music and Harvest*, *The Arts of Peace*, Washington.
* 1951: *Aspiration and Literature*, *The Arts of Peace*, Washington.
miniatura|*Authority of Law*, no tribunal supremo dos EEUU, en Washington.

### Escultura arquitectónica 
* 1928: *Discoverers* and *Pioneers*, Michigan Avenue Bridge, Chicago.
* 1929: Sarcófago de Robert Todd Lincoln, Cemiterio Nacional de Arlington, Virxinia.
* 1932: Monumento a William Howard Taft, Cemiterio Nacional de Arlington, Virxinia.
* 1934: Frontóns do edificio do Departamento de Comercio, Washington.
* 1935: *Recorder of the Archive*, frontón do edificio dos Arquivos Nacionais, Washington.
* 1935: *Heritage* e *Guardianship*, edificio dos Arquivos Nacionais, Washington.
* 1935: *Contemplation of Justice* e *Authority of Law*, edificio do Tribunal Supremo dos EEUU, Washington.
* 1940: Figuras de Meriwether Lewis, George Rogers Clark, Daniel Boone e John James Audubon, *American Museum of Natural History*, Nova York.

## Galería de imaxes 

Ficheiro:Navycross.jpg|Medalla *Navi Cross* (1919).
Ficheiro:88-249-A Medal, Victory, World War I, Obverse (5227114078).jpg|Medalla da Vitoria na Primeira Guerra Mundial (1919).
Ficheiro:1925 Medal Norse Gold commemorative (obverse).jpg|*Norse American Medal* (1925).
Ficheiro:Benjamin Franklin National Memorial.jpg|Escultura de Benjamin Franklin, *Franklin Institute*, Filadelfia.
Ficheiro:JEFraser ArtsofPeace1.jpg|*Aspiration and Literature - The Arts of Peace*. Washington.
Ficheiro:Albert Gallatin Statue (Washington, D.C.) - DSC08424.JPG|Estatua de Albert Gallatin, Edificio do Tesouro, Washington.
Ficheiro:Contemplation ofJustice by James Earle Fraser, US Supreme Court.jpg|*Contemplation of Justice*. Tribunal Supremo, Washington.

## Notas 
## Véxase tamén 
### Bibliografía 
* Freundlich, A. L. (2001). *The Sculpture of James Earle Fraser*. Universal Pub. ISBN 978-1581127102
* Krakel, D. (1973). *End of the Trail: The Odyssey of a Statue*. Univeristy of Oklahoma Press.
* Smith, P. (2012). " ". En *American Numismatic Biographies*. Páxina 154.
* "". En *The Numismatist*. American Numismatic Association. Vol. 66. Nº 12. Decembro. Páxinas 1.993-1.994.